Ignorerer instruks fra borgmesteren: Udskældte daginstitutioner har undladt at lægge tilsynsrapporter frem - politiken.dk
Danmark 17. jun. 2019 kl. 17.54
26. maj bragte TV 2 dokumentaren ’Daginstitutioner bag facaden’, hvor en pædagoguddannet journalist infiltrerede to daginstitutioner i Københavns Kommune og filmede med skjult kamera. Dokumentaren afslørede en række eksempler på omsorgssvigt overfor børnene. To ansatte er blevet fyret som konsekvens af optagelserne, som også førte til en diskussion af den journalistiske metode og hvorvidt journalisten i virkeligheden selv havde været med til at fremprovokere nogle af de episoder, hvor børnene blev svigtet.
28. maj lovede børne- og ungdomsborgmester fuld åbenhed om tilsynsrapporterne. De skulle ud på institutionernes hjemmesider så forældre og alle andre kan se dem. »Forældrene har brug for at være betryggede ved, at de sagtens kan aflevere deres barn i en københavnsk daginstitution. Derfor siger vi, at de skal ud på hjemmesiden«, lød det fra borgmesteren til TV 2.
29. maj fik alle institutionerne en skriftlig instruks om ’29. maj eller hurtigst muligt herefter’ at sørge for, at den seneste tilsynsrapport er tilgængelig for nuværende og kommende forældre på institutionens hjemmeside.
9 af 22 københavnske daginstitutioner med røde anmærkninger har stadig ikke lagt deres tilsynsrapport frem på deres hjemmesider. Ikke godt nok, siger den ansvarlige borgmester.
Opdateret 20. juni: Efter Politikens artikel har en række institutioner fået lagt tilsynsrapporterne ud på deres hjemmesider. Kun to af dem mangler nu at gøre det, oplyser Børne- og Ungdomsforvaltningen.